ખરેખર આ ફેસબુક યાને કી એફ.બી. યાને કી ફાલતુ બકવાસ એ ખરેખર નવરાધૂપ લોકો માટેની જોરદાર ટાઇમપાસ પ્રવૃત્તિ છે અને આ ફેસબુક એક જ નહીં, પણ પેલું વોટ્સએપ, ઇન્સ્ટાગ્રામ, ટ્વિટર એ બધું જ નવરી બજારો માટે ‘બિઝી’ રહેવાની જડીબુટ્ટી છે, પણ આ બધી મોબાઇલ એપ્લિકેશન્સ, સોશિયલ નેટવર્ક સાઇટ્સનું લોકોને ગાંડપણની હદ સુધીનું વળગણ, ઓબ્સેશન, એડિક્શન થઈ ગયું છે. આ વળગણ ‘માનસિક રોગ’ પણ ગણાવા માંડ્યું છે. મનોચિકિત્સકો આના એડિક્શન યાને કી વળગણને તમાકુ, દારૂ, જુગાર જેવા ખોફનાક, ખતરનાક વ્યસનની કેટેગરીમાં મૂકે છે.